У новом капуту
Добио је капут нов
па шета по среди,
кад опази сиротињу -
ни да је погледи.

Ко сам, ја сам - мисли он
шта ја за ког марим!
Нек завиде који дршћу
у траљама старим!

Два сиротна детета
стајала крај пута,
два сиротна детета,
без топлих капута.

Кад је холи капутлија
дош'о до њих близу,
они су га гледали, -
завидели нису.

Мој охолко, твом капуту
цена здраво бледи, -
чисто срце, без зависти,
много више вреди.